**ӘОЖ 94(574):39**

**КӨШПЕЛІ ҚАЗАҚ ҚОҒАМЫ:**

**ӘДЕТ-ҒҰРЫП ЗАҢДАРЫ ЖӘНЕ ШАРИҒАТТЫҢ ӘСЕРІ**

**Тунгатова У.А., дінтану магистрі**

Әл-Фараби атындағы Қазақ Ұлттық Университеті

Алматы қ.

**Алтынбекова З.Т., дінтану магистрі**

М.Х. Дулати атындағы Тараз Мемлекеттік Университеті

Тараз қ.

**Аккулиева А.Е., философия магистрі**

М.Х. Дулати атындағы Тараз Мемлекеттік Университеті

Тараз қ.

Көшпелі қазақ қоғамы және әдет-ғұрып заңдарының қалыптасуын сөз еткенде, қазақ қоғамының өткен тарихы жазба деректерге кеміс болғанымен ауыз әдебиетіне өте бай. Қазақ халқының тарихына қатысты жеткені мен әттеген-айларын қашанда құқықтық заңдары мен әдеттік қағида-ережелерін де көрсетеді. Өйткені құқықтың қоғамда араласпайтын жері жоқ. Қашанда халықтың шыққан биігін, рухани және экономикалық жеткен жетістігін сол қоғамның мемлекеттік құрылымы, географиялық мекен-жайы, діні мен тілі, салт-дәстүрі, мәдениеті мен шаруашылық кәсібі анықтайды. Қазақ халқының құқықтық заңдары түркі тектес туыстас халықтардың арасынан өзгешеленіп, өзінше сипат алады. Бұл қағида-ережелер сан ғасырлар бойы өмірдің өз талабымен пайда болып, ұзақ дәуірлер ішінде бірқальпты саяси экономикалық, әлеуметтік жағдайларға сай қалыптасқан әдет-ғұрып, салт-дәстүр, көпшлік сана-сезімінде бекіп орын алған. Осылай өрбіген әдет-ғұрып заң нормаларын біздің ата-бабаларымыз ұрпақтан-ұрпаққа жалғастырып беріп отырған.

Қазақ халқының өз алдына жеке халық болып қалыптасу кезеңі ұзақ даму дәуірлерін басынан кешірді. Туыстас тайпалардың өзара бірте-бірте этникалық тұрғыдан бірігуі нәтижесінде халық болып қалыптасқанында дау жоқ.

Ежелгі ата-бабаларымыз «көк тәңіріне» табынып, әруақтарға бас иген. Олар үшін құрбандықтар шалыпөлгендерін киімімен, қару-жарағымен, ас-тағамымен жерлеген. Оны археологиялык, қазба жұмыстарын жүргізу барысында тарихшылар дәлелдеп берді.

Әрбір бірлестікті өздері сайлаған хандары басқарған. Хандық билік мұрагерлік жолымен атадан балаға ауысып отырды. Ханның қасында уәзірлері, билері болып, олар қоғамның көкейкесті мәселелерін талқылады. Хан мен халықты басқарушылар үшін алым-салықтар алынған. Хан өз қоластындағы тайпалардың көш-қонын реттеп, даулы мәселелерін билерімен бірге отырып шештті. Араб жазбаларында (Ибн, Әбу Параз, Ал-Мұхаддаси, Ал-Идриси, Ал-Муарази, Әбу Дулаф, т.б.) ата-бабаларымыздың әдет-ғұрып заңдары, тұрмыс тіршілігі жайлы айтылады. Бұл әдет-ғұрып заң нормаларын олар «төрелік», «жарлық», «ата-баба жолы», т.б. деп атаған. Сондай ірі заңдардың бірі «Оғыз ханның заңдары» немесе «Түркістан ақсақалдарының шешімі» делінеді. Бұл заң-шешімнің негізгі мәні: тұрмыс жағдайына лайықты көшіп-қону, бір-біріне көмек көрсету, көсемін сайлау, мұрагерлік заңы, туыстастарына үйленбеу, тәртіпсіздікті болдырмау, ұрлық-қарлықты тыю, т.б. Атам заманнан бері қарай әрбір рудың өздеріне тиісті таңбалары мен ұрандары болды. Таңбаны ірі қара малға темірді қыздырып, дақ түсіру арқылы басқан. Ен уақ малдарға салынған. Аталған заңдарда «қанға – қан, жанға – жан» дәстүрі қатаң сақталған.

VIII-ХIII ғғ. бұл тайпаларға ортақ, әдет-ғұрып заңдары жетіле түсті. Бұл нормаларды «жөн», «жөн-жосық» қағидалары деп атаған. Өзіндік сипаты бар бұл кодекстер: жаугершілік жөні, құдалық жөні, елшілік жөні, өлім-жітімді жөнелту жөні, отбасылық қағидалар жөні, т.б. бөлініп өз кезегінде «жөн-жосықтарға», ал олардың қолданылуы мен жүзеге асуы «реттерге» бөлінген. Рет бұзылса, жосық жойылып, жөн жүйесіне нұқсан келеді. Ел аузындағы «бұл жөн», «бұл жөнсіз», «мынау ретті», «мынау ретсіз», «жөн білетін», «мәселенің жөні», «жөн-жосықсыз тиісу», т.б. тіркес сөздер содан қалған.

Билік тұқым қуаламаған. Билердің негізгі мақсаты қылмыстыларды жазалап қана қоймай, қылмыстың алдын алуға, ел тыныштығын қорғап, екі дауласушы жақты татуластыруға күш салғаны, билер істі әрдайым әділ шешкені әңгімеге арқау болған. Билік өнер саналып, би теқ заңгер емес, ақыны да, жырауы да, өз елінің тарихын көп білетін шежірешісі де, кейде ақылгөйшісі дәрежесіне дейін көтерілген. Билердің билік айту тәжірибесі, қараған істерінің саны мен сапасы жинақталған сайын арта түсіп, бұл тәжірибе қорытындыларын бір жерде бас қосып, мәжіліс жасап, тәжірибе алмасып, талқылап, қоғамға еңқажетгі, дұрыс, ақылға қонымды шешімдерді үлгіге алып, жалпы ереже ретінде қабылдап отырған. Атақты билердің шешімдері басқаларына үлгі-өнеге, көрсеткіш бағдар қызметін атқарды. Мұндай билік шешімдер халық аузында кеңінен айтылып, жадында ұзақ сақталған. Оған «билік-шешендік сөздердің» көптігі куә болып табылады.

Сайып келгенде «билер кеңесі», «ақсақалдар мәжілісі», т.б. заң шығарушы органнын қызметін атқарды. Билер дауды ақылға салып, бұрыннан келе жатқан, бүкіл халыққолдап-қуаттаған жол-жораларға сүйене отырып шешкен. Осы қалыптасу кезеңінде қазақ тайпалары мұсылман дінінде болғандықтан, бұл шешімдер Құран талаптарына қарама-қайшы болмай, қайта ондағы талап-тілектермен астарласып жатты. Афоризмдік сөздер, мақал-мәтелдердің көбейе түсуін осы билердің билік шешімі әсерінен десек ағат айтпаған болар едік. Мысалы, «алдына келсе, әкеңніңқұны болса да кеш», «бір қойдан екі тері ірелмейді», «иілген басты қылыш кеспейді», «әділ билік алтын таразы», «тура биде туған жоқ», «арадан шыққан жау жаман», «қара қылды қақ жарған» т.б.

Қазақ – сөз қадірін өз қадірім деп ұқққан, білген халық. Кез келген қазақ сөзге тоқтаған. Өз тарихын да, тағдырын да, тәлім тәрбиесін де, заңын да, даналығын да, қуанышы мен қайғысын да аз сөзге сыйғызған халық. Осындай тәрбие көзін беруші де билер. Биді байлық та, барлық та қызықтыра алмаған. Би – таразы басын теңұстап, қара қылды қақ жарушы. Олар халықтын әдет-ғұрып, дәстүрін көп білуімен, сөз таласында шешендігімен, даулы істі қарағанда тапқырлығымен көзге түскен. өйткені билік шешімге екі жақ та разы болуы керек. Жеңілген де, жеңген де әділеттікті мойындауы тиіс. Әйтпесе, ол әділ билікке жатпайды. Билікшешім, тек бір жақты болса, онда іс әділетсіз шешілді деп саналып, бидің беделі көпшілік алдында күрт кемиді. Ал әділеттікпен шешілген әрі нақыл сөздермен түрленген қағидаларға толы болса, онда ол ел арасына сот преценденті ретінде тарап, басқаларға үлгі-өнегеге айналады. Билер сотының шешімі тек әділдікке негізделген және құқық жасау сипатьша ие болған.Би істі қарағанға дейін, дауласушы екі жақ, өзара сыйлы ақсақалдар алдында бітімге, келісімге келулері мүмкін. Бұл әдеттік құқықта *«салауат»* деп аталады. Мұнан соң істі билер қарамаған. Бітімге келгеннен сон, қайта қарауға ешкімнің де құқы болмаған.

Бұл дәуірлерде шариғаттың азды-көпті әсерін алған қазақәдет-ғұрып заң нормалары феодалдық зан мәнінде болып, патриархаттық-рулық тұрмыс-халіне, сонымен бірге үстем таптардың мақсат мүддесіне қызмет етті. Үстем тап өкілдерінің бұқара халыққа қарағанда шексіз құқықтарға ие болу процесі күшейе түсті. Әсіресе, олар жерді иеленуде, артыққұқықтарға ие болуда, т.б. көзге түсті. Әдеттік дәстүрдегі жақсы заңдарды (жылу, асар, жұртшылық, т.б.) бай феодалдар өз игілігіне айналдырып, «асар» деп кедей туыстарына тегін шыңырау құдықтар қаздырып, жұмыстарын істетсе, «құн төлеп кедейленген бай балалары үшін» «жылу» деп мал жинады.

Қазақ халқының негізгі қайнар көзі болып табылатын арғы тегі-тайпалардың нәсілдік белгілері: тілі, психологиясы, мәдениеті, тарихы біркелкі болып өзара жақын қалыптасты. Соның нәтижесінде тағдыр қалай сүйрегеніне қарамай, өзара құда-жекжат болып, аралас-құралас бірге жасауы міндетті түрде саяси, экономикалық және әлеуметтік тұрғыдан байланыстарын бекіте түсті. Тайпалық айырмашылықтар бірте-бірте жоғалып, халықтыққасиеттер молая түссе де экономикалық, мәдени тұтастықтар және тіл мен діндегі ұқсастықтар қазақ халқының қалыптасуына әкеліп соқты. Бұлардың күнделікті тұрмыс тіршілігінде, отбасында, қоғамда қолданылатын әдет-ғұрып қағидалары ежелден келе жатқан «жөн-жосық», «жол-жоба», «кәде-қаумет» секілді жазылмаған, бірақ әдет-ғұрып, салт-дәстүрімен етене жақын еді. Сөйтіп, басқа көршілес халықтардыңәсерін алғанмен қалыптсқан әдет-ғұрьш, салт-дәстүрі нығая берді, бүкіл қазаққауымы қолданатын заңдарға айналды. Болса да, қазақ халқы өз әдет-ғұрып заң нормаларыныңөздеріне жақын, әбден қалыптасқан тұстарын негізімен сол қалпында қалдырьш, өзіне тән ерекшеліктерін сақтады.

Бір шеті Қара теңіз бен шығыста Алтай тауларына дейінгі, бір шеті Қытайдын Ұлы қорғанынан сонау қарлы солтүстікке дейінгі аралықта ежелден көшіп-қонған ата-бабаларымыз Тәңіріні бір деп біліп, Күнге, Айға, Жұлдызға бас иіп, жерді, отты, суды қасиетті деп санады, аң мен құсты киелі деп ұқты. Сенім мен нанымы сол Тәңірісіне қарсы шықпай, ортаны сүюге бағытталған. Әуелі отбасынан басталған тәрбие төркіні ірілене ел іші-қоғамдық тәртіпке ойысты. Бұл нормалар бірте-бірте көбейе түсіп, салт-дәстүрге, әдет-ғұрьш қағидаларына айналды. Адамдардың есі мен санасынан мығым орып алып, қанына, діліне, тініне сіңісті. Психологиялық мінез-құлқына әсер етіп, ширатыла түсті. Әдет-ғұрыптыңқауырт күш алуына географиялық шексіздіктің де әсері мол болды. Кеңқоныс, даяр тамақ рухани биіктікке ұмтылдырды. Адам адамға қонақ екені ерте аңғарылып, туыстастықты, адамдыққасиеттерді тереңінен оятты. Кең далада оқта-текте келетін қонаққа кеңпейілділік көрсетуден қонақжайлы қазаққа дейін сомдады. Сөйтіп, қай жағынан алсаң да кез келген халықтан бір елі төмен тұрмайтын қазақ халқыныңәдет-ғұрып нормалары қалыптаса берді.

IX-ХIII ғ. аралығында қазақ халқының қалыптасып, әрі ислам дініне мойын бұра бастауында басқару, оқу-білім жүйесіндегі, тайпалардың тұрмыс-тіршілігіндегі өзгерістерді еске алсақ, бұл дәуірді қазақи дәуір деп атауға болады. Міне, осы дәуірде өзіндік ерекшеліктері бар дәстүр мен қағидалар қалыптасты. Бұлар қоғамдық-экономикалык, әлеуметгік қарым-қатынастар мен рухани қажеттілігін қанағаттандырарлықөзара қатьшас, мәміле, мінез-құлық, халықбірлігін сақтайтын нәрлі де мазмұнды қағидалар еді. Сонымен бірге Орта Азия мен Қазақстанға ислам дінінің таралуы бұл өңірде өмір сүрген түркі тайпалары арасында феодалдыққатынастыңөркендеп өсуіне себепші болды.

Қазақи дәуір ата-баба аруағын бір саты болса да жоғары көтеріп, тәңірі мен тірілер арасын байланыстырғыш жебеушіге жеткізді. Осы дәуірде қазақ – халық, жеке халық болып қалыптаса бастады. Соның нәтижесінде шығу тегі, айналысқан кәсібі, тілі мен мәдениеті бір-бір жақын тайпалар топтасып, ақыры, үш жүзден қазақтарды тарих бетіне шығарды. Сонымен бірге өзіне тән ерекшеліктері бар қазақәдет-ғұрып заңдары да қатар өмірге келді. Бұл заңдар мен қағидалардың, құқықтардың қоғамда араласпайтын, олар қамтымайтын салалары жоқтыңқасы. Жеке индивидтерден бастап, бүкіл қоғамдағы қандай іс-әрекетті, қарым-қатынасты алмайық, мысалы, көші-қон, дау-дамай, ұрлық-қарлық, алым-салык, аза-қаза, өлім-жітім, алыс-беріс, жиын-той, т.б. бәрі де қазақи дәуірде қалыптасқан қағидалармен реттеліп отырған.

Міне, осы қазақи дәуір ережелері көбіне басқалармен онша карым-қатынас жасалмауы себепті томаға-тұйық, өзгеріске онша түспеген қалпында күні кешегіге дейін жетті. Рас, заманалар өтуімен, саяси, әлеуметтік және экономикалық жағдайларға орай әдеттік қағидалардың кейбір тустары өзгерістерге ұшырады. Оны біз Орыс, Қасым, Есім, Тәуке хандар жасаған қүқықтық реформалардан көреміз. Әлбетте, бұл өзгерістер бұрыннан келе жатқан жалпы әдет-ғұрып пен құқықтану жүйелеріне күрделі өзгерістер кіргізіп, жаңаша сипат бере алғаны жоқ. Сол секілді мұсылман дінініңшариғат заңдары да қазақәдет-ғұрпына кілт өзгерістер енгізіп, өзгерте алған жоқ. Бірде мұсылмандық сипатқа ие болса, бірде керісінше қазақәдет-ғұрпы исламнын қағидаларын өз ішіне ала отырып, қазақи сипат алды.

Қазақи дәуірде қалыптасқан қағида-ережелер көшпелі феодалдыққарым-қатынастың айнасы іспетті. Бұл жүйе негізінен демократиялық бастаулардан тұрады. Мысалы, хан сайлау дәстүрін алайық. Ежелден-ақ ханды ақ киізге отырғызып, үш рет жоғары көтеріп халық сайлаған. «Халық ұйғарса, хан түйесін сояды» деген қағида берік орын алған. Немесе би мен билік сот процесін алайық. Айталық, бидің ешбір даяргерліксіз, жиналған көпшілік халық алдында істің ақ-қарасын тексеруі, әділ билік шығаруы, елді өзіне тарта білуі, дауды бітіруі.т.б. Билер сотының басты мақсаты қоғамдағы келеңсіз жәйттерді болдырмауға, қылмыстың алдын алуға, қылмыстыны жазалауға, берік тәртіп орнатуға бағытталған.

Қазақәдет-ғұрпының ерекшеліктері әсіресе отбасы заңдарында көзге түседі. Қазақтар жеті атаға дейін қыз алуға не беруге тыйым салған. Шариғаттағыдай уақытша неке деген мүлдем жоқ. Оның есесіне қазақта әмеңгерлік институты бар. Бұл ізгі ниеттен туындаған, күйеуі өлгенмен артында қалған ұрпақтары жетім болмасын, әрі бұрыннан сыр алысып, сыр біліскен құдасынан, жекжаттығынан айырылмауды ойлаудан, екі рудың жат болып кетпеуін қарастырудан деп санаймыз.

Әмеңгерлік қағидасы бойынша жесірге толық ерік беріліп, ол күйеуді өзі таңдайды. Күйеуге шыққысы келмесе, ешкімнің оны зорлауға құқы жоқ. Мұнан бас бостандығын сыйлау, көпшілік үндері сезіледі.

Қазақәдет-ғұрып заңдарының тағы бір үлкен ерекшелігі – барымта институтының сақталуы. Барымта қағидасы бойынша құн не айыпты төлемеген жағдайда, күштеп басқаның мал мүлкін алып кету. Рас, шариғатта да кісі өлімінде қанға-қан ретінде басқаны күштеп өлтіруге жол беріледі. Бірақ мал-мүлікті күштеп тартып алуға шариғат рұқсат етпейді. Барымта – тек қазақәдет-ғұрып заңдарына тән институт. Сондай-ақ, шариғат заңдарында жоқ, қарастырылмаған қыз алып қашу дәстүрі. Ежелден келе жатқан дәстүрлерден қазақтардың ырымдарында мәжәусилік ерекшеліктері сақталған. Мысалы, отқа май құю, күн күркірегенде үйді айналыпқымыз шашу, т.б.

**Пайдаланылған әдебиеттер тізімі:**

1. Кенжалиев З.Ж. Көшпелі қазақ қоғамындағы дәстүрлі құқықтық мәдениет: (теориялық мәселелері, тарихи тағылымы). – Алматы. «Жеті жарғы», 1997. – 192 б.
2. *Зиманов С., Өсеров Н.* Қазақ әдет-ғұрып заңдарына шариаттың әсері (монография). – Алматы: «Жеті Жарғы», 1998. – 128 б.
3. *Өсерұлы Н.* Қазақтың үкім-келісімдері. – Алматы: «Ана-тілі», 1994. – 104 б.
4. *Керимов Г.М.* Шариат и его социальная сущность. – М.: «Наука», 1978. – 223 с.
5. *Сюкияйнен Л.Р.* Шариат и мусульнаско-правовая культура. – М.: Институт государства и права РАН, 1997. – 48 с.